
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 septembrie 2008

	Nr.
	27/245


R A P O R T
asupra propunerii legislative  pentru completarea 
Legii nr.147/2000 privind reducerile acordate pesionarilor pentru transportul intern
În conformitate cu prevederile art.95  din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx 416 din 17 iunie 2008, cu dezbaterea pe fond în procedură obişnuită a propunerii legislative pentru completarea Legii nr.147/2000 privind reducerile acordate pesionarilor pentru transportul intern.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.49/14.04.2008)

· avizul negativ al Comisiei juridice, de disciplină şi imunităţi (nr.31/643/19 iunie 2008)

· punctul de vedere negativ al Guvernului (nr.353/07.02.2008).

 Propunerea legislativă are ca obiect de reglementare completarea art.1 din Legea nr.147/2000 privind reducerile acordate pensionarilor pentru transportul intern, cu modificările ulterioare, cu un nou alineat potrivit căruia pensionarii din sistemul public de pensii, precum şi pensionarii din celelalte sisteme proprii de asigurări sociale, în schimbul a două cupoane de călătorii, să beneficieze de o călătorie în străinătate, cu reducere de 50% pe căile ferate, cu mijloace auto sau navale, la clasa a II-a.
Comisia propune Plenului Camerei Deputaţilor respingerea iniţiativei legislative întrucât SNCFR Călători SA are calitatea de transportator feroviar de călători numai pe teritoriul României, reducerile solicitate pensionarilor pentru transport nefiind aplicabile în străinătate.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
La dezbaterile care au avut loc în şedinţa comisiei din 17 septembrie 2008 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:
· d-na Denisa Pătraşcu – Secretar de Stat

· d-l Dumitru Călinoiu – director general.

La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 15 voturi pentru şi 3 abţineri.

Propunerea legislativă a fost respinsă de Senat în şedinţa din 19 mai 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

Consilier Elena MESAROŞ

Întocmit,

Expert Adriana Emilia BREAZU

